SET ปิดวูบ 10 จุด วิตกเลื่อนเลือกตั้งปธน.สหรัฐฯ หลัง “ทรัมป์” ติดโควิด จับตาแนวรับ 1,200
SET ปิดวูบ 10 จุด วิตกเลื่อนเลือกตั้งปธน.สหรัฐฯ หลัง "ทรัมป์" ติดโควิด จับตาแนวรับ 1,200 โดยดัชนีปิดตลาดวันนี้ ที่ระดับ 1,237.54 จุด ลดลง 10.05 จุด หรือ 0.81% มูลค่าการซื้อขาย 54,248.70 ล้านบาท
2 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,237.54 จุด ลดลง 10.05 จุด หรือ 0.81% มูลค่าการซื้อขาย 54,248.70 ล้านบาท
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดในยุโรปที่ติดลบราว 0.5% และดาวโจนส์ฟิวเจอร์สติดลบกว่า 1% หลังมีข่าวนายโดนัลด์ ทรัมป์ ประธานาธิบดีสหรัฐฯและภรรยาติดเชื้อโควิด-19 ส่วนตลาดภูมิภาคเอเชียหลายแห่งปิดทำการ
ทั้งนี้ มองประเด็นการเลือกตั้งในสหรัฐฯอาจต้องเลื่อนหรือไม่ และยังต้องติดตามว่ามาตรการกระตุ้นเศรษฐกิจเพื่อเยียวยาประชาชนและภาคธุรกิจที่ได้รับผลกระทบจากการแพร่ระบาดของไวรัสโควิด-19 วงเงิน 2.2 ล้านล้านดอลลาร์จะผ่านวุฒิสภาหรือไม่ หากไม่ผ่านก็อาจจะทำให้ตัวเลขผลิตภัณฑ์มวลรวมภายในประเทศ (GDP) ของสหรัฐไตรมาส 4/63 ออกมาไม่ดี นักลงทุนจึงเลือกขายหุ้นออกมาก่อน
ส่วนบ้านเราเลือกลงทุนหุ้นขนาดกลาง-เล็ก และหุ้นที่คาดว่ากำไรจะเติบโตดี ไม่เล่นหุ้นขนาดใหญ่ ทำให้วอลุ่มเทรดโดยรวมไม่มาก อีกทั้งวันนี้ดัชนีฯทำ New Low ที่ 1,231.11 จุดในรอบเกือบ 6 เดือน ทำให้คนยังไม่กล้าเข้าซื้อ
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯคงจะซึมลงในลักษณะปรับตัวลงสลับการรีบาวด์ โดยมีแนวรับ 1,200-1,220 จุด ส่วนแนวต้าน 1,260-1,280 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STGT มูลค่าการซื้อขาย 6,114.86 ล้านบาท ปิดที่ 88.50 บาท เพิ่มขึ้น 8.00 บาท
PTTEP มูลค่าการซื้อขาย 1,754.84 ล้านบาท ปิดที่ 75.00 บาท ลดลง 4.50 บาท
PTT มูลค่าการซื้อขาย 1,510.63 ล้านบาท ปิดที่ 32.25 บาท ลดลง 0.75 บาท
MICRO มูลค่าการซื้อขาย 1,398.30 ล้านบาท ปิดที่ 4.86 บาท ลดลง 0.59 บาท
KBANK มูลค่าการซื้อขาย 1,319.95 ล้านบาท ปิดที่ 75.75 บาท ลดลง 2.00 บาท
ตลาดหุ้นเอเชีย
